text: Kraftig tagbrand i villa
  23 august 2010 kl. 08.20
  Kortslutning i nogle el-kabler var sandsynligvis årsagen til en tagbrand i Sønderborg søndag nat.
  Der opstod en kraftig røgudvikling, da en villa i Sønderborg halv to i nat stod i flammer.
  Branden startede i taget på en to-etagers villa. 
  Beboerne i villaen opholdt sig i stueetagen, da branden udbrød og kunne derfor selv alarmere brandvæsnet. 
  Den endelige brandårsag er endnu ikke fastlagt, men den foreløbige vurdering lyder, at synderen er en kortslutning i nogle el-kabler.
  Ingen af beboerne kom noget til under branden.
  